Hetty Sarlene

Biografi

Sarlene dilahirkan pada 21 April 1984 kepada Abdul Hamid Abdul Rahman, juruteknik, dan isterinya Sariah Omar, seorang pengurus.  Beliau telah dinamakan sempena penyanyi wanita Indonesia Hetty Koes Endang. Pada usia tiga tahun, beliau menyanyi "hanya" lagu Endang dan akan menyanyi bersama-sama dengan penyanyi apabila beliau muncul di televisyen. Beliau mempunyai seorang adik perempuan. Beliau mula membuat persembahan di acara keluarga pada usia lima tahun, sebelum memasuki pertandingan menyanyi di sekitar umur dua belas atau tiga belas.  Beliau juga mula menyanyi karaoke secara kerap. 
Sarlene mewakili Singapura dalam Festival Lagu Asia 1999, di mana beliau menduduki tempat keempat, serta pertandingan Asia Bagus di Bali, Indonesia, di mana menduduki tempat kelima.  Selepas itu, pada tahun 2000 Sarlene telah diberikan kad New Southern Records; pengurusnya, Iman Wan, telah mencungkil beliau selama beberapa tahun tetapi tidak menandatangani beliau kerana faktor usia. Selepas mendaftar dengan NSR, Hetty mengeluarkan single sulung, "Rindu Aku Rindu", yang mendapat sambutan hangat.  Kejayaan ini membawa beliau untuk melancarkan album pertamanya yang menggunakan namanya sebagai judul album dalam bulan Julai tahun itu,  yang mengandungi lagu-lagu lain, duet dengan Anuar Zain bertajuk "Demi Cinta Kita". 
Satu lagi single, "Sangsi Asmara" telah dikeluarkan pada Oktober 2001 sebagai sebahagian daripada album kompilasi, Sutera 2. Album kedua Hetty, Tiada Lain, dilancarkan pada 15 Oktober. Ia termasuk lagu, "Kau Tetap Ku Cinta"  ditulis oleh Hetty dan juga duet bersama Rem bertajuk "Hampa".  Beliau dikatakan terharu dengan hasilnya,   dan mengikuti keluaran dengan promosi selama beberapa bulan.  Bagaimanapun, album ini kurang berjaya di pasaran.  Pada 2002, Hetty memenagi Artis Terbaik di Anugerah Planet Muzik  dan telah berpindah ke Kuala Lumpur bersama ibunya, yang berkhidat sebagai pengurusnya. 
Pada 2003, Sarlene membuat kemunculan sulung dalam filem Iskandar menerusi watak utamanya.   Pada mulanya berat hati untuk mengambil peranan pada 2002 selepas mendapat tawaran ujibakat oleh sebuah syarikat penerbitan. Pada tahun yang sama, beliau berlakon dalam drama adaptasi filem 1995 Sembilu sebagai Zetty,  yang bersiaran selama 5 musim.  Pada 2005, beliau membintangi filem Sembilu 2005, yang merupakan pembikinan semula daripada filem Sembilu,  pada 2008 Sarlene membintangi filem aksi Evolusi KL Drift arahan Syamsul Yusof. 
Beliau adalah peserta Gegar Vaganza musim kelima pada tahun 2018

Muzik

Jad Mahidin, penulis akhbar The Malay Mail menyifatkan vokal beliau sebagai lembut dan manis, sambil mengatakan ia mungkin “mengejutkan pendengar dengan alunan mendalam”.  Meor Shariman, penulis di akhbar sama berkata “beliau mungkin memberikan Siti Nurhaliza wangnya”.  Album pertamanya mengandungi pengaruh R&B dan Balada  sementara album keduanya lebih kepada Jazz.

Pengaruh

Hetty telah menjadikan penyanyi Malaysia Ziana Zain, Liza Hanim, Siti Nurhaliza dan Amy Mastura sebagai penyanyi idolanya sambil menyatakan mereka juga mempengaruhi gaya vokal beliau, sementara Hetty Koes Endang ialah penyanyi Indonesia yang diminatinya. Beliau juga memetik Whitney Houston dan Mariah Carey sebagai artis yang beliau kagumi dari segi vokal.

Kehidupan peribadi

Beliau berkahwin dengan lelaki warga British, Daniel Oakes pada 2016.
Pada Tahun 2018 Hetty Sarlene Telah Menyertai Gegar Vaganza Musim Ke-5 (2018)